

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 021-05/20-01/7**

**URBROJ: 2198/31-02-20-2**

**U Gračacu, 15. prosinca 2020. g.**

**ZAPISNIK**

25. sjednice Općinskog vijeća Općine Gračac održane 15. prosinca 2020. g. s početkom u 16,10 sati u općinskoj vijećnici.

Predsjednik pozdravlja nazočne i poziva na utvrđivanje kvoruma. Prozivanjem je utvrđeno da su:

NAZOČNI VIJEĆNICI: Tadija Šišić, Viktor Kupčak, Berislav Crepulja, Momir Japundžić, Zlatko Burić, Dajana Šušnja Jasenko, Ružica Tulumović, Slavica Miličić, Nebojša Rađenović.

NENAZOČNI VIJEĆNICI: Rade Dubajić, Milorad Stanisavljević, Goran Đekić, Tomo Delač.

Sjednici je nazočno 9 od 13 vijećnika, stoga postoji kvorum za pravovaljano održavanje sjednice.

OSTALI NAZOČNI: zamjenik općinske načelnice koji obnaša dužnost općinskog načelnika Robert Juko, zamjenica Rajka Rađenović, pročelnica Jedinstvenog upravnog odjela Općine Gračac Bojana Fumić, službenice Nataša Tunjić, Anka Šulentić i Svjetlana Valjin.

Predsjednik otvara aktualni sat u 16, 15.

Nebojša Rađenović: tek danas su mi materijali stigli u 1 sat, ne znam što se događa. Bojana Fumić: poslani su na vrijeme, poziv je objavljen i na internetskoj stranici, neki vijećnici zatražili su i dostavu putem e-maila, neki ne prihvaćaju niti to niti da im se materijali neposredno uruče. Nebojša Rađenović: nemam interneta, slab mi je signal. Tadija Šišić: materijali su upućeni na vrijeme, to smo utvrdili. Bojana Fumić: na raspolaganju smo i za sve dodatne načine, bez obzira na formalni način dostave, uvijek se možete javiti i dobiti dodatni komplet.

Kao u pozivu za sjednicu, predsjednik predlaže

DNEVNI RED:

1. Prijedlog Proračuna Općine Gračac za 2021. godinu i Projekcije za 2022. i 2023. godinu
2. Prijedlog Odluke o izvršavanju Proračuna Općine Gračac za 2021. godinu
3. Prijedlog Programa održavanja komunalne infrastrukture na području Općine Gračac za 2021. godinu
4. Prijedlog Programa građenja komunalne infrastrukture na području Općine Gračac za 2021. g.
5. Prijedlog Programa utroška sredstava šumskog doprinosa za 2021. godinu
6. Prijedlog Plana utroška sredstava od prodaje obiteljske kuće ili stana u

državnom vlasništvu na potpomognutom području Općine Gračac u 2021. g.

1. Prijedlog Programa utroška sredstava naknade za zadržavanje nezakonito

izgrađene zgrade u prostoru za 2021. godinu

1. Prijedlog Programa utroška sredstava od zakupa, prodaje, prodaje izravnom

pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2021. g.

1. Prijedlog Socijalnog programa Općine Gračac za 2021. godinu
2. Prijedlog Programa javnih potreba u sportu Općine Gračac za 2021. godinu
3. Prijedlog Programa javnih potreba u školstvu, predškolskom odgoju i obrazovanju za 2021. godinu
4. Prijedlog javnih potreba u kulturi i religiji Općine Gračac za 2021. godinu
5. Prijedlog Odluke o raspoređivanju sredstava političkim strankama i nezavisnim

vijećnicima Općinskog vijeća u 2021. godini

1. Prijedlog Programa **javnih potreba za obavljanje djelatnosti** **HGSS, Stanice Zadar, za 2021. godinu**
2. **Prijedlog Odluke o grobljima**
3. **Prijedlog** Izmjene i dopune Odluke o komunalnim djelatnostima na području

Općine Gračac

1. Prijedlog Izmjene i dopune Odluke o osnivanju trgovačkog društva GRAČAC

ČISTOĆA d.o.o.

Nebojša Rađenović predlaže da se točka 15. Prijedlog Odluke o grobljima izostavi, misli da za to još nije vrijeme, nova obveza građanima, daju se sredstva za groblje, a ni ne pokosi se. Predsjednik- mislim da to pitanje treba urediti. Robert Juko: što se tiče naknada, to ne ide odmah, to doći kasnije na suglasnost na vijeće, pa će se raspravljati. Imamo problem, ukapaju nam se sa svih strana, i iz inozemstva, zato što se ne plaća. Vijećnici o prijedlogu za izostavljanje 15. točke glasuju s 1 ZA, 8 PROTIV, nitko uzdržan (od ukupno 9 nazočnih), većinom glasova prijedlog za izostavljanje 15. točke iz dnevnog reda nije usvojen, a predloženi dnevni red iz poziva usvojen je s 8 ZA, 1 PROTIV, nitko uzdržan (od ukupno 9 nazočnih) te glasi:

1. Prijedlog Proračuna Općine Gračac za 2021. godinu i Projekcije za 2022. i 2023. godinu
2. Prijedlog Odluke o izvršavanju Proračuna Općine Gračac za 2021. godinu
3. Prijedlog Programa održavanja komunalne infrastrukture na području Općine Gračac za 2021. godinu
4. Prijedlog Programa građenja komunalne infrastrukture na području Općine Gračac za 2021. g.
5. Prijedlog Programa utroška sredstava šumskog doprinosa za 2021. godinu
6. Prijedlog Plana utroška sredstava od prodaje obiteljske kuće ili stana u

državnom vlasništvu na potpomognutom području Općine Gračac u 2021. g.

1. Prijedlog Programa utroška sredstava naknade za zadržavanje nezakonito

izgrađene zgrade u prostoru za 2021. godinu

1. Prijedlog Programa utroška sredstava od zakupa, prodaje, prodaje izravnom

pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2021. g.

1. Prijedlog Socijalnog programa Općine Gračac za 2021. godinu
2. Prijedlog Programa javnih potreba u sportu Općine Gračac za 2021. godinu
3. Prijedlog Programa javnih potreba u školstvu, predškolskom odgoju i obrazovanju za 2021. godinu
4. Prijedlog javnih potreba u kulturi i religiji Općine Gračac za 2021. godinu
5. Prijedlog Odluke o raspoređivanju sredstava političkim strankama i nezavisnim

vijećnicima Općinskog vijeća u 2021. godini

1. Prijedlog Programa **javnih potreba za obavljanje djelatnosti** **HGSS, Stanice Zadar, za 2021. godinu**
2. **Prijedlog Odluke o grobljima**
3. **Prijedlog** Izmjene i dopune Odluke o komunalnim djelatnostima na području

Općine Gračac

1. Prijedlog Izmjene i dopune Odluke o osnivanju trgovačkog društva GRAČAC

ČISTOĆA d.o.o.

Prije prelaska na rad po usvojenom dnevnom redu, predsjednik poziva vijećnike da iznesu eventualne primjedbe na zapisnik s prethodne, 24. sjednice. Primjedbi nema te se isti smatra jednoglasno usvojenim.

**Ad/1** Prijedlog Proračuna Općine Gračac za 2021. godinu i Projekcije za 2022. i 2023. godinu. Zamjenik općinske načelnice koji obnaša dužnost općinskog načelnika Robert Juko, kao predlagatelj: teško je bilo što garantirati, ovo su naše želje, gledajući situaciju u državi, drago mi je što ipak imamo projekata, rad dosadašnje vlasti bio je takav da se napravilo projekata i pripremilo dokumentacije, tako da onaj tko dođe ima kontinuitet, nadam se realizaciji planiranog, osobito obzirom na novac iz EU fondova. Nataša Tunjić: pisano obrazloženje dostavljeno je uz prijedlog, proračun čine opći, posebni dio i plan razvojnih programa, njime su planirane redovne djelatnosti predstavničkog i izvršnog tijela, upravnog tijela i proračunskih korisnika. Iznosi 31.170.759,00 kuna. Promjena je kod fiskalnog izravnanja, uslijed nove zakonske izmjene, ista više neće biti iskazana kao porezi, nego kao tekuće pomoći iz državnog proračuna, i dalje nenamjenske. Što se tiče rashoda, uz redovne, tu su najbitniji projekti, od planirane energetske obnove ove zgrade, nastavka obnove centra za posjetitelje, izgradnje seljačke tržnice, nerazvrstanih cesta, planiran je i prijenos dijela sanacije cesta u 2021. godinu zbog vremena, planirana je modernizacija i proširenje javne rasvjete te izgradnja nove u mjestima Velika Popina i Labusi; tu je i izgradnja tribina, javne potrebe- kulture, sport, obrazovanje, poduzetnici, poljoprivrednici. Javni radovi se nastavljaju, kao i projekt „Zaželi“. Predsjednik otvara raspravu. Prijava za raspravu nema. Vijećnici glasuju o prijedlogu te s 8 ZA, 1 PROTIV, 0 UZDRŽANIH (od ukupno 9 nazočnih vijećnika)- većinom glasova svih vijećnika donose

**Proračun Općine Gračac za 2021. godinu i Projekcije za 2022. i 2023. godinu**

koji se prilaže i sastavni je dio ovog zapisnika.

**Ad/2** Prijedlog Odluke o izvršavanju Proračuna Općine Gračac za 2021. godinu

Nataša Tunjić: u odluci je utvrđen iznos proračuna. Bojana Fumić: odluka redovno sadrži odredbe vezane uz samu provedbu proračuna, zaduživanja, upravljanje, prava i obveze korisnika proračunskih sredstava. Predsjednik otvara raspravu. Prijava za raspravu nema. Vijećnici glasuju o prijedlogu te s 8 ZA, 1 PROTIV, 0 UZDRŽANIH (od ukupno 9 nazočnih vijećnika)- većinom glasova svih vijećnika donose

**Odluku o izvršavanju Proračuna Općine Gračac za 2021. godinu**

koja se prilaže i sastavni je dio ovog zapisnika.

**Ad/3** Prijedlog Programa održavanja komunalne infrastrukture na području Općine Gračac za 2021. godinu. Ispred predlagatelja obrazlaže Svjetlana Valjin: nadovezuje se na proračun, bila je nedavno revizija koja je razmatrale programe, najbolji su nam programi u Zadarskoj županiji, a uz onaj obvezni zakonski sadržaj sada smo dodali i konkretno ceste koje će se održavati. Predsjednik otvara raspravu. Prijava za raspravu nema. Vijećnici glasuju o prijedlogu te s 8 ZA, 1 PROTIV, 0 UZDRŽANIH (od ukupno 9 nazočnih vijećnika)- većinom glasova donose

**Program održavanja komunalne infrastrukture**

**na području Općine Gračac za 2021. godinu**

koji se prilaže i sastavni je dio ovog zapisnika.

**Ad/4** Prijedlog Programa građenja komunalne infrastrukture na području Općine Gračac za 2021. g. Svjetlana Valjin: projekti su definirani i proračunom i programom. Predsjednik otvara raspravu. Prijava za raspravu nema. Vijećnici glasuju o prijedlogu te s 8 ZA, 1 PROTIV, 0 UZDRŽANIH (od ukupno 9 nazočnih vijećnika)- većinom glasova donose

**Program građenja komunalne infrastrukture**

**na području Općine Gračac za 2021. godinu**

koji se prilaže i sastavni je dio ovog zapisnika.

Ad/5 Prijedlog Programa utroška sredstava šumskog doprinosa za 2021. godinu. Svjetlana Valjin: namjena je za uređenje ulica Gračac, sanacija hladnim asfaltom, ceste Srb. Prijava za raspravu nema. Vijećnici glasuju o prijedlogu te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

**Program** utroška sredstava šumskog doprinosa za 2021. godinu

koji se prilaže i sastavni je dio ovog zapisnika.

Ad/6 Prijedlog Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2021. g. Svjetlana Valjin: sukladno dosadašnjim suglasnostima SDUOSZ-a, jer su namjenska sredstva, planirana su za sufinanciranje dijela projekta javne rasvjete. Prijava za raspravu nema. Vijećnici glasuju o prijedlogu te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

Plan utroška sredstava od prodaje obiteljske kuće ili stana

u državnom vlasništvu na potpomognutom području Općine Gračac

u 2021. godini

koji se prilaže i sastavni je dio ovog zapisnika.

**Ad/7** Prijedlog Programa utroška sredstava naknade za zadržavanje nezakonito izgrađene zgrade u prostoru za 2021. godinu. Svjetlana Valjin: sve manje je predmeta koji nisu riješeni, tako da je mali je i iznos programa. Prijava za raspravu nema. Vijećnici glasuju o prijedlogu te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

Program utroška sredstava naknade za zadržavanje

nezakonito izgrađene zgrade u prostoru za 2021. godinu

koji se prilaže i sastavni je dio ovog zapisnika.

Ad/8 Prijedlog Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2021. g. Svjetlana Valjin: okvirno smo stavili, ovisno što će biti s programom, uglavnom modernizacija i proširenje javne rasvjete. Prijava za raspravu nema. Vijećnici glasuju o prijedlogu te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

Program utroška sredstava **od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom**

**i naknade za promjenu namjene poljoprivrednog zemljišta**

**u vlasništvu Republike Hrvatske za 2021.** godinu

koji se prilaže i sastavni je dio ovog zapisnika.

**Ad/9** Prijedlog Socijalnog programa Općine Gračac za 2021. godinu. Anka Šulentić: program je planiran na način da sve dosadašnje ide dalje, kao i ovih godina, osim sufinanciranja povremenog dolaska pedijatra, što je nova točka. Isplate božićnica umirovljenicima u iznosu 600 kuna su u tijeku. Prijava za raspravu nema. Vijećnici glasuju o prijedlogu te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

Socijalni program Općine Gračac za 2021. godinu

koji se prilaže i sastavni je dio ovog zapisnika.

Ad/10 Prijedlog Programa javnih potreba u sportu Općine Gračac za 2021. godinu. Anka Šulentić: dio sredstava odobrava se putem natječaja, 5 tisuća kuna za ono što organizira Jedinstveni upravni odjel, izgradnja tribina je također u tom programu. Prijava za raspravu nema. Vijećnici glasuju o prijedlogu te s 8 ZA, 0 PROTIV, 1 UZDRŽAN (od ukupno 9 nazočnih vijećnika)- većinom glasova donose

**Program** javnih potreba u sportu Općine Gračac za 2021. godinu

koji se prilaže i sastavni je dio ovog zapisnika.

Ad/11 Prijedlog Programa javnih potreba u školstvu, predškolskom odgoju i obrazovanju za 2021. godinu. Anka Šulentić: program sadrži aktivnosti kao i ovih godina, novo su planirana sredstva za sufinanciranje prijevoza za učenike osnovne škole, za što je planirano 50 tisuća kuna. Prijava za raspravu nema. Vijećnici glasuju o prijedlogu te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

Program javnih potreba u školstvu, predškolskom odgoju

i obrazovanju za 2021. godinu

koji se prilaže i sastavni je dio ovog zapisnika.

Ad/12 Prijedlog Programa javnih potreba u kulturi i religiji Općine Gračac za 2021. godinu. Anka Šulentić: uz dosadašnje, nova stavka je planirana za idejni projekt kino-dvorane. Prijava za raspravu nema. Vijećnici glasuju o prijedlogu te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

Program javnih potreba u **kulturi i religiji Općine Gračac** za 2021. godinu

koji se prilaže i sastavni je dio ovog zapisnika.

Ad/13 Prijedlog Odluke o raspoređivanju sredstava političkim strankama i nezavisnim vijećnicima Općinskog vijeća u 2021. godini. Bojana Fumić: prijedlog je formiran sukladno planiranim sredstvima, a raspored je prema sadašnjem sazivu vijeća, odnosno do raspuštanja po raspisivanju izbora. Nakon konstituiranja novog predstavničkog tijela bit će potrebno utvrditi novi raspored za ostatak godine, sukladno mandatim koje pojedine stranke, odnosno nezavisni vijećnici ostvare. Prijava za raspravu nema. Vijećnici glasuju o prijedlogu te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

Odluku o raspoređivanju sredstava političkim strankama

i nezavisnim vijećnicima Općinskog vijeća u 2021. godini

koja se prilaže i sastavni je dio ovog zapisnika.

**Ad/14** Prijedlog Programa **javnih potreba za obavljanje djelatnosti** **HGSS, Stanice Zadar, za 2021. godinu. Bojana Fumić: programom se definira redovna, zakonska obveza sufinanciranja HGSS-a, Stanice Zadar, nadležne za naše područje.** Prijava za raspravu nema. Vijećnici glasuju o prijedlogu te s 9 ZA, 0 PROTIV, 0 UZDRŽANIH (od ukupno 9 nazočnih vijećnika)- jednoglasno donose

**Program javnih potreba za obavljanje djelatnosti HGSS, Stanice Zadar,**

**za 2021. godinu**

koji se prilaže i sastavni je dio ovog zapisnika.

**Ad/15 Prijedlog Odluke o grobljima. Bojana Fumić: radi se o zakonskoj obvezi uređenja upravljanja grobljima koja je već trebala biti provedena. Početkom ove godine izdvojili smo znatna sredstva za zračna snimanja četiri groblja (2 u Gračacu, 1 u Srbu te 1 u Donjoj Suvaji). Nakon snimanja, izrađeni su planovi te instaliran program za evidenciju i obradu podataka potrebnih za upravljanje grobljem. Odlukom je za sada planirano povjeravanje upravljanja samo za ta 4 groblja za koja postoje preduvjeti za evidencije. Kada se naprave snimke ostalih groblja dopunit će se i odluka. Kao što se već na početku sjednice navelo, godinama dolazi do neplanskog ukapanja, često se traži ukop osoba koje se dovoze iz drugih dijelova Hrvatske, ali i iz inozemstva, samo zato što se je ovdje besplatno. Što se tiče naknada, jednokratne i godišnje određuje uprava, ali odlukom smo predvidjeli da se prethodno s njima mora suglasiti Općinsko vijeće. Upravljanje grobljima nužno je urediti, ima ljudi koji se sami javljaju jer žele riješiti status za svoje pokojnike ili sebi za života.** Prijava za raspravu nema. Vijećnici glasuju o prijedlogu te s 8 ZA, 1 PROTIV, 0 UZDRŽANIH (od ukupno 9 nazočnih vijećnika)- većinom glasova donose

**Odluku o grobljima**

koja se prilaže i sastavni je dio ovog zapisnika.

**Ad/16 Prijedlog** Izmjene i dopune Odluke o komunalnim djelatnostima na području Općine Gračac. Bojana Fumić: odluka se dopunjava na način da se i komunalna djelatnost ukopa pokojnika, sukladno odredbama Zakona o komunalnom gospodarstvu, povjerava našem trgovačkom društvu GRAČAC ČISTOĆA, dok je samo upravljanje grobljima povjereno prethodnom Odlukom o grobljima, po Zakonu o grobljima. Prijava za raspravu nema. Vijećnici glasuju o prijedlogu te s 8 ZA, 1 PROTIV, 0 UZDRŽANIH (od ukupno 9 nazočnih vijećnika)- većinom glasova donose

**Izmjene i dopune**

**Odluke o komunalnim djelatnostima na području Općine Gračac**

koja se prilaže i sastavni je dio ovog zapisnika.

**Ad/17** Prijedlog Izmjene i dopune Odluke o osnivanju trgovačkog društva GRAČAC

ČISTOĆA d.o.o. Bojana Fumić: slijedom prethodne dvije odluke, potrebno je dopuniti sam osnivački akt društva na način da se povjerene djelatnosti registriraju i pri trgovačkom sudu. Osim upravljanja grobljem i ukopa pokojnika, dodaje se i pogrebnička djelatnost, tako da, kad ispune potrebne uvjete, mogu obavljati sve navedene djelatnosti. Za istima postoji stvarna potreba, usluge će biti dostupnije građanima. Nataša Tunjić: nabavlja se rashladna komora i uređaj za spuštanje lijesova. Svjetlana Valjin: nastavno na groblja, potrebna je racionalizacija prostora groblja, moglo bi se dogoditi da se uskoro moraju osigurati nove površine. Robert Juko- sve usmjeravamo k tome da svaka kuna ostane u krugu općine, zato je i ova odluka. Slavica Miličić- konačno, tako i treba. Više nema prijava za raspravu. Vijećnici glasuju o prijedlogu te s 8 ZA, 1 PROTIV, 0 UZDRŽANIH (od ukupno 9 nazočnih vijećnika)- većinom glasova donose

**Izmjene i dopune Odluke o osnivanju trgovačkog društva**

**GRAČAC ČISTOĆA d.o.o.**

koje se prilažu i sastavni su dio ovog zapisnika.

Predsjednik najavljuje da bi do kraja godine trebala biti još jedna sjednica, neka vijećnici prate, moguće da bude online. Bojana Fumić: ukoliko sjednica i bude online, to ne znači da pojedini vijećnici, ukoliko nemaju interneta ili druge tehničke preduvjete ne smiju doći ovdje. Javite nam se na vrijeme, osigurat ćemo pristup računalu i internet onome tko nema.

Kako više nije bilo tema za raspravu, predsjednik zaključuju sjednicu u 17,05.

**ZAPISNIČAR: PREDSJEDNIK:**

**Bojana Fumić, mag. iur. Tadija Šišić, dipl. iur.**